## Educació facilita la mobilitat per a la formació de docents a través del programa Erasmus+

*** Es tracta de programes de formació de docents d'educació escolar i persones adultes en els quals participen 29 centres
* Els projectes estan en consonància amb un dels objectius fonamentals del Servei de Promoció i Programes Europeus: afavorir la internacionalització dels centres de la Comunitat Valenciana**

La Conselleria d'Educació, Universitats i Ocupació facilita la mobilitat per a la formació de docents d'educació escolar i la formació i l'aprenentatge en ensenyaments de persones adultes de la Comunitat Valenciana en països europeus en el marc del programa Erasmus+.

El Servei de Promoció i Programes Europeus gestiona en l'actualitat els projectes 2023-1-ES01-KA121-SCH-000135952 i 2023-1-ES01-KA121-ADU-000135492, que s'emmarquen en les acreditacions per a l'acció clau 1 Erasmus+ (KA120) en els sectors d'educació escolar i d'ensenyaments de persones adultes.

Es tracta de projectes en modalitat de consorci que són coordinats des de la Conselleria, i dels quals formen part 29 centres educatius en la convocatòria actual 2023 (col·legis d'educació infantil i primària, col·legis rurals agrupats, instituts d'ensenyament secundari, secció educació secundària, educació per a persones adultes i escoles d'idiomes).

Estos projectes estan en consonància amb un dels objectius fonamentals del Servei de Promoció i Programes Europeus: afavorir la internacionalització dels centres educatius de la Comunitat Valenciana per a augmentar els horitzons del professorat, de l'alumnat i de les mateixes organitzacions amb la implementació d'estratègies i plans per a la innovació i la millora.

En estos consorcis s'afavorix la participació de centres amb menys experiència en el programa Erasmus+ perquè mitjançant activitats de formació del professorat (sector escolar i sector persones adultes) i activitats d'aprenentatge de l'alumnat (sector persones adultes), adquirisquen noves habilitats i competències que possibiliten un camí cada vegada més autònom d'internacionalització en les institucions.

Les activitats de formació i aprenentatge a Europa per a les organitzacions que formen part dels consorcis actuals començaran en les pròximes setmanes i contribuiran al teixit de la xarxa Erasmus+ de la Comunitat Valenciana des de la mirada de la col·laboració i l'aprenentatge conjunt.

Fecha: 03/01/2024